钦定古今图书集成/方舆汇编/边裔典/第108卷 > 《山海经》 > 阿尔母斯
## 钦定古今图书集成/方舆汇编/边裔典/第108卷 > 《山海经》 > 阿尔母斯

阿尔母斯其地悉是盐及硫磺，草木不生，鸟兽绝迹。
人著皮履，遇雨过履底，一日辄败。多地震，气候极热，
须坐卧水中，没至口方解。绝无淡水，勺水皆从海外
载至，因居三大州之中，富商大贾多聚此地。百货骈集，人烟辐辏，凡海内珍奇难致之物，辄往取之。